Vincenzo Nibali
<s>Vinčenco Nibali (; 14. novembar 1984) je italijanski profesionalni biciklista od 2005. godine.</s><s>Nibali je u karijeri osvojio sve tri grand tur trke.</s><s>Vuelta a Espanju 2010, Điro d’Italiju 2013. i 2016. i Tur de Frans 2014.</s><s>Rođen je u Mesini i nadimak u karavanu mu je "Ajkula iz Mesine", prvu pobedu ostvario je 2006. godine, kada je osvojio gran pri Zapadne Francuske.</s><s>Osim grand tur trka, Nibali je osvajao i Điro di Lombardiju, Tireno—Adrijatiko i dvaput nacionalno prvenstvo.</s>

<s>Detinjstvo i juniorska karijera</s>

<s>Nibali je rođen 14. novembra 1984. u Mesini, u Siciliji, sin Salvatorea i Đovane.</s><s>Zbog želje da postane profesionalni biciklista, napustio je rodni grad i preselio se u Toskanu sa 16 godina.</s><s>Juniorsku karijeru je počeo 2002. godine, kada je bio i treći na juniorskom svetskom prvenstvu u vožnji na hronometar, a 2004. godine je bio treći na svetskom prvenstvu u vožnji na hronometar za vozače do 23 godine.</s>

<s>Profesionalna karijera</s>

<s>Početak karijere</s>

<s>Profesionalnu karijeru počeo je 2005. godine, u timu Fasa Bortolo, a 2006. godine je prešao u italijanski profesionalni tim Likvigas, sa kojim je, iste godine, osvojio gran pri Zapadne Francuske i završo je treći na Eneko Turu.</s>

<s>2007. godine, Nibali je vozio Điro d’Italiju po prvi put i završio je na 19 mestu.</s>

<s>2008. vozio je i Điro d’Italiju i Tur de Frans.</s><s>Na Điru je završio na 11 mestu, a na Turu na 20 mestu.</s>

<s>2009</s>

<s>2009. godinu, Nibali je počeo osvajanjem trke Điro Apenina, gde je napao 50 kilometara do cilja i pobedio solo.</s><s>Nakon toga, završio je šesti na Turu Kalifornije i deveti na Turu Baskijske Zemlje.</s>

<s>Nibali je, zajedno sa Romanom Krojcigerom, bio lider tima Likvigas na Tur de Fransu i opravdao je tu ulogu osvajanjem sedmog mesta, što mu je bio najbolji plasman na grand tur trkama u tom trenutku.</s>

<s>2010</s>

<s>2010. godinu, počeo je u dobroj formi, osvanjem Tur San Luis trke.</s><s>Na Điro d’Italiji, Nibali je ušao u sastav Likvigasa u zadnjem trenutku umesto Franka Pelicotija.</s><s>Nibali je osvojio treće mesto, iza timskog kolege Ivana Basa i Davida Aroja.</s>

<s>U junu, Nibali je osvojio trku oko Slovenije, propustio je Tur de Frans i došao je kao jedan od favorita na Vuelta a Espanji.</s><s>Nibali na Vuelti nije ostvario nijednu pobedu, ali zahvaljujući dobrim plasmanima na brdskim etapama i na dva hronometra, osvojio je Vueltu.</s><s>Glavni Nibalijev rival, Igor Anton, morao je da napusti Vueltu nakon pada na etapi 14.</s><s>Lidersku majicu je preuzeo Hoakim Rodrigez, ali je Nibali nadoknadio zaostatak na zadnjem hronometru.</s>

<s>2011</s>

<s>Na početku 2011. godine, Nibali je osvojio peto mesto na Tireno—Adriatiko trci, a imao je solidnu sezonu i na klasicima.</s><s>Osvojio je osmo mesto na Lijež—Bastonj—Liježu i na Milan—Sanremu.</s><s>Nibali je, uz Alberta Kontadora, bio jedan od favorita za osvajanje Điro d’Italije, u odsustvu Ivana Basa, koji je bio fokusiran na Tur de Frans.</s><s>Nibali i Mikele Skarponi su vodili veliku borbu za drugo mesto jer je Alberto Kontador bio nedostižan.</s><s>Nibali je na kraju završio treći, a naknadno, nakon poništavanja rezultata Kontadoru, Nibali je zvanično osvojio drugo mesto.</s>

<s>Nibali je bio lider Likvigasa i na Vuelta a Espanji.</s><s>Na šestoj etapi, Likvigas je pokrenuo beg, ali je Nibali završio četvrti i nije nadoknadio vreme.</s><s>Na etapi 11, došao je do trećeg mesta u generalnom plasmanu, iza dvojca tima Skaj, Bredlija Viginsa i Krisa Fruma.</s><s>U naredne dve etape, Nibali je smanjivao Viginsovu prednost, ali je na etapi 14 otpao na zadnjem usponu i izgubio je mnogo vremena, čime je ostao bez borbe za podijum.</s><s>Završio je na sedmom mestu.</s>

<s>2012</s>

<s>2012. godinu, Nibali je počeo drugim mestom na Turu Omana, sekundu iza Pitera Velica, a nakon toga osvojio je Tireno—Adriatiko, uz klasifikaciju po poenima i osvojio je treće mesto na Milan—Sanremu.</s>

<s>Na Lijež—Bastonj—Liježu, Nibali je napao na spustu, na 20 kilometara do cilja, ali ga je u zadnjem kilometru stigao Maksim Iglinjski i uzeo mu pobedu</s>

<s>Nibali je preskočio Điro, fokus sezone je bio Tur de Frans.</s><s>Nakon solidne prve nedelje, Nibali je završio četvrti na sedmoj, prvoj brdskoj, etapi i došao je do trećeg mesta u generalnom plasmanu, iza Bredlija Viginsa i Kadela Evansa.</s><s>Na hronometru na devetoj etapi, Nibali je izgubio dva minuta od Viginsa i pao je na četvrto mesto, preskočio ga je Viginsov prvi pomoćnik, Kris Frum.</s><s>Na desetoj etapi, Nibali je napao na spustu sa Kol de Grand Kolumbijera i stigao je do suvozača, Petera Sagana, ali su ih uhvatili vozači tima Skaj, tima za koji je vozio Vigins.</s><s>Nibali je napao opet na etapi 11, distancirao se, ali su ga Vigins i Frum uhvatili.</s><s>Ipak, Nibali se popeo na treće mesto jer je Evans izgubio vreme.</s><s>Nibali je napao opet na etapi 16, ali je završio zajedno sa Viginsom i Frumom i učvrstio se na trećem mestu.</s><s>Na etapi 17, Nibali je izgubio vreme od Viginsa i Fruma, a još dva minuta je izgubio na hronometru na etapi 19 i završio je Tur de Frans na trećem mestu.</s><s>Nibali je bio jedini koji je završio sa manje od deset minuta iza Viginsa i Fruma.</s>

<s>Na kraju sezone, Nibali je napustio Likvigas nakon šest godine i pridružio se Kazahstanskom timu Astana.</s>

<s>2013</s>

<s>Na početku 2013. godine, Nibali je završio sedmi na Turu Omana i osvojio po drugi put Tireno—Adriatiko, ispred Krisa Fruma i Alberta Kontadora i Điro del Trentino.</s>

<s>Na Điro d’Italiji, Nibali je bio, uz Viginsa, prvi favorit.</s><s>Vigins je vreme gubio na spustu na četvrtoj i šestoj etapi, a Nibali je preuzeo roze majicu nakon hronometra na osmoj etapi, gde je završio na četvrtom mestu.</s><s>Na desetoj etapi, prvoj etapi na kojoj je cilj bio na brdu, Nibali je završio treći i povećao je prednost u odnosu na Evansa na 41 sekundu.</s><s>Na etapi 11, Vigins je izgubio tri minuta i napustio je Điro.</s><s>Na etapi 14, Nibali i Mauro Santabrođo su stigli sami na cilj i Nibali je prepustio pobedu Santabrođu.</s><s>Pobeda je pripala Nibaliju nakon što je Santabrođo bio pozitivan na EPO.</s><s>Nibali je pobedio i na brdskom hronometru na etapi 18 i povećao je prednost na četiri minuta ispred Rigoberta Urana i Kadela Evansa.</s><s>Etapa 19 je otkazana zbog snega, a na etapi 20, Nibali je opet pobedio i preuzeo je vođstvo i u klasifijaciji po poenima.</s><s>Nibali je zadnju etapu odvezao lagano i osvojio je Điro d’Italiju sa 4 minuta i 43 sekunde ispred Urana.</s><s>Na zadnjoj etapi pobedio je Mark Kevendiš i osvojio je klasifijaciju po poenima.</s>

<s>Na Vuelta a Espanji, Nibali je bio prvi favorit, a tu su bili i Španci Hoakim Rodrigez i Alehandro Valverde.</s><s>Nibali je preuzeo vođstvo na četvrtoj etapi, izgubio ga na osmoj, pa ga vratio na hronometru na etapi 11 i tako postao Italijan koji je najviše nosio crvenu majicu na Vuelti.</s><s>Majicu je izgubio na etapi 19, od Krisa Hornera.</s><s>Nibali je napadao nekoliko puta na zadnjoj brdskoj, etapi 20, ali je, kao i na etapi 19, ostao vez snage i izgubio dodatno vreme od Hornera, koji je osvojio Vueltu sa 41 godinom, čime je postavio novi rekord.</s><s>Nibali je osvojio drugo mesto.</s>

<s>2014</s>

<s>Nakon pobede na Điru prethodne godine, Nibalijev cilj za 2014. godinu je bio Tur de Frans.</s><s>Pre Tura, Nibali nije uspeo da zabeleži nijedan značajan rezultat, te je bilo pitanje u kakvoj formi će biti na Tur de Fransu.</s><s>Bio je kritikovan nakon lošeg izdanja na Kriterijumu Dofine, a u junu je osvojio nacionalno prvenstvo po prvi put.</s>

<s>Na Tur de Fransu, Nibali je žutu majicu uzeo pobedom na četvrtoj etapi, a na petoj etapi je uzeo dva minuta ispred najvećih rivala, uključujući Alberta Kontadora.</s><s>Na petoj etapi je Tur napustio najveći favorit Kris Frum.</s><s>Nibali je majicu izgubio na devetoj etapi, od Tonija Galopena, a vratio je odmah na desetoj etapi, gde je pobedio ispred Hoakima Rodrigeza i Mihala Kvjatkovskog.</s><s>Nibali je treću pobedu ostvario na etapi 13, nakon što je u finišu etape stigao Rafala Majku i Leopolda Koniga.</s><s>Nibali je nastavio da vozi dominantno, nije gubio vreme, a na etapi 18 je napao na početku uspona, pri vrhu je stigao Hoakima Rodrigeza i ostvario četvrtu etapnu pobedu na Turu 2014. minut ispred drugoplasiranog Tiba Pinoa.</s><s>Na hronometru na etapi 20, Nibali je završio četvrti i osvojio je Tur de Frans sa 7 minuta i 52 sekunde ispred Žan-Kristofa Peroa, što je bila najveća razlika u zadnjih 17 godina.</s>

<s>Nakon Tura, Nibali je vozio Kup Barači, napadao je nekoliko puta, ali nije se odvojio i završio je na 18 mestu u sprintu velike grupe.</s>

<s>2015</s>

<s>Na početu sezone, Nibali je završio tek na 16 mestu na Tireno—Adriatiku, a na Amstelovoj Zlatnoj trci završio je tek na 65 mestu.</s><s>Na Fleš Valonu je završio na 20 mestu, a najbolji rezultat bilo mu je deseto mesto na Turu Romandije.</s><s>U junu, Nibali je osvojio jednu etapu na Kriterijumu Dofine i nacionalno prvenstvo drugu godinu zaredom.</s>

<s>Na Tur de Fransu, Nibali je nastavio onako kako je vozio i u prvom delu sezone, u slaboj formi i daleko od borbe za odbranu Tura.</s><s>Tek u trećoj nedelji je popravio formu, što je bilo dovoljno za četvrto mesto, a pobedio je na etapi 19.</s><s>Nibali je napao u trenutku kad je Kris Frum imao mehaničkih problema, zbog čega su ga mnogi kritikovali.</s>

<s>Nakon lošeg Tur de Fransa, Nibali je uzeo učešće i na Vuelta a Espanji, gde je bio lider tima Astana, uz Fabija Arua i Mikela Landu, koji su osvojili podijum na Điro d’Italiji.</s>

<s>Na drugoj etapi, Nibali je uhvaćen u velikom padu i bio je primoran da troši mnogo energije na dostizanje.</s><s>Tokom potere da se vrati u glavnu grupu, Nibali se pridržavao za timski automobil i vratio se u grupu.</s><s>Ali, kako to nije dozvoljeno, Nibali i sportski direktor Astane, Aleksander Šefer, koji je vozio auto, su diskvalifikovani.</s>

<s>Na kraju sezone, Nibali je osvojio Điro di Lombardiju.</s><s>Nibali je napao na zadnjem usponu i pobedio je solo, ispred Danijela Martina i Tiba Pinoa.</s>

<s>2016</s>

<s>Na početku 2016. godine, Nibali je bio u dobroj formi, osvojio je Tur Omana, uz jednu etapu, a na Tireno—Adriatiku je završio šesti.</s><s>Nakon pauze od dve godine, Nibali se vratio na Điro d’Italiju, u pokušaju da je osvoji drugi put.</s>

<s>Nibali je na Điru počeo loše.</s><s>Na etapi 13 je izgubio pola minuta, a na hronometru na etapi 15, izgubio je dva minuta od Stivena Krajsvijka, zbog mehaničkih problema.</s><s>Na etapi 16, Alehandro Valverde i Esteban Čavez su se odvojili i Nibali je izgubio još vremena.</s><s>Nakon etape 18, bio je skoro pet minuta iza Krajsvijka.</s><s>Na etapi 19, Nibali je napao, samo je Čavez mogao da prati, ali onda je i on otpao.</s><s>Nibali je osvojio etapu sa pet minuta ispred Krajsvijka i popeo se na drugo mesto, Čavez je preuzeo vođstvo, 44 sekunde ispred Nibalija.</s><s>Na etapi 20, Nibali je opet napao, Čavez se držao, ali je otpao.</s><s>Pomagao mu je sunarodnik, Rigoberto Uran, ali je i on otišao od njega jer Čavez nije imao snage.</s><s>Nibali je osvojio Điro sa 52 sekunde ispred Čaveza.</s>

<s>Na Tur de Fransu, Nibali je bio pomoćnik za Fabija Arua, koji nije uspio da završi Tur u prvih deset.</s><s>Nibali je na dve etape pokušao da stigne do etapne pobede.</s><s>Na sedmoj etapi je završio četvrti, a na etapi 20 završio je treći.</s><s>U generalnom plasmanu završio je na 30 mestu.</s>

<s>Nakon Tur de Fransa, Nibali je bio lider italijanskog tima na Olimpijskim igrama u Rio de Ženeiru i bio je jedan od favorita, zajedno sa Alehandrom Valverdeom i Krisom Frumom.</s><s>Na zadnjem usponu otišao je u napad sa Rafalom Majkom i Serhiom Enaom, ali su on i Enao pali na spustu, na 10 kilometara do cilja i morali su da odustanu.</s><s>Nibali je slomio ključnu kost.</s>

<s>Privatni život</s>

<s>Nibali se venčao sa svojom devojkom u oktobru 2012. godine i imaju kćerku.</s>

<s>Nibalijev mlađi brat, Antonio, takođe je biciklista i profesionalac je od 2014. godine.</s>

<s>Spoljašnje veze</s>

<s>Profil na biciklističkoj arhivi
 
 Profil na sportskim referencama 
 Rezultati Vinčenca Nibalija na Tur de Fransu</s>

<s>Italijanski biciklisti
Italijanski olimpijci
Biciklisti na Olimpijskim igrama 2008.</s><s>Biciklisti na Olimpijskim igrama 2012.</s><s>Biciklisti na Olimpijskim igrama 2016.</s><s>Pobjednici Tour de Francea
Pobjednici Giro d'Italije
Pobjednici Vuelta a Españe
Pobjednici klasifikacije kombinacije Vuelta a Españe</s>

